OBRAZLOŽENJE

uz Godišnji izvještaj o izvršenju Proračuna

Općine Saborsko za 2024. godinu

Sukladno Zakonu o proračunu (“Narodne novine” broj 144/21) i Pravilnikom o polugodišnjem i godišnjem izvještaju o izvršenju proračuna (“Narodne novine” broj 85/23) propisana je obveza sastavljanja i podnošenja polugodišnjeg i godišnjeg izvještaja o izvršenju proračuna.

Člankom 89. Zakona o proračunu (Narodne novine broj 144/21) propisana je obveza izrade godišnjeg izvještaja o izvršenju proračuna.

Godišnji izvještaj o izvršenju proračuna sastavlja se za proračunsku godinu te se podnosi predstavničkom tijelu do 31. svibnja tekuće godine za prethodnu godinu.

Pravilnikom o polugodišnjem i godišnjem izvještaju o izvršenju proračuna i financijskog plana (u daljnjem tekstu: Pravilnik) propisuje se izgled, sadržaj, obveznici primjene, način i rokovi podnošenja, donošenja i objave polugodišnjeg i godišnjeg izvještaja o izvršenju proračuna i financijskog plana.

Slijedom navedenog, polugodišnji/godišnji izvještaj o izvršenju proračuna treba sadržavati:

1. Opći dio proračuna sadrži:
* Račun prihoda i rashoda
* Račun financiranja
1. Račun prihoda i rashoda proračuna sadrži:
* Prihodi i rashodi prema ekonomskoj klasifikaciji
* Prihodi i rashodi prema izvorima financiranja
* Rashodi prema funkcijskoj klasifikaciji
1. Račun financiranja sadrži:
* Račun financiranja prema ekonomskoj klasifikaciji
* Račun financiranja prema izvorima financiranja
1. Posebni dio proračuna sadrži:
* Izvršenje po organizacijskoj klasifikaciji
* Izvršenje po programskoj klasifikaciji
1. Obrazloženje polugodišnjeg/godišnjeg izvještaja o izvršenju proračuna
2. Izvještaj o korištenju proračunske zalihe
3. Izvještaj o zaduživanju na domaćem i stranom tržištu novca i kapitala
4. Izvještaj o danim jamstvima i plaćanjima po protestnim jamstvima
5. Izvještaj o korištenju sredstava fondova Europske unije
6. Izvještaj o danim zajmovima i potraživanjima po danim zajmovima
7. Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova

1. OPĆI DIO PRORAČUNA

**Račun prihoda i rashoda, primitaka i izdataka**

Ukupni prihodi i primici proračuna za 2024. godinu iznose **1.104.389,90 Eura**.

**Prihodi poslovanja** izvršeni su u iznosu 1.096.289,90 Eura**,** 89,53% u odnosu na plan. Prihodi se odnose na prihode od poreza, pomoći iz inozemstva i od subjekata unutar općeg proračuna, prihode od imovine, prihode od administrativnih i upravnih pristojbi, pristojbi po posebnim propisima i naknada, prihode od prodaje proizvoda i robe te pruženih usluga i prihode od donacija, te kazne, upravne mjere i ostale prihode.

Prihodi od poreza, ostvareni su u iznosu od **153.544,22 Eura.** Prihode od poreza čine porez na dohodak, porez na imovinu i porezi na robu i usluge. Vrijednosno su prihod od poreza na dohodak i porez na imovinu najznačajniji u toj skupini. Prihodi od poreza u odnosu na posljednje izmjene i dopune, ostvareni su za 56,38%.

Prihodi iz inozemstva i od subjekata unutar općeg proračuna ostvareni su u iznosu od **298.816,47 Eura**, ostvareni su u iznosu kao što su i planirani. Prihodi se odnose na tekuće pomoći iz državnog proračuna za fiskalnu održivost vrtića, fiskalno izravnanje i tekuće pomoći iz županijskog proračuna. Kapitalne pomoći odnose na sredstva dobivena projektima.

Prihodi od imovine iznose **151.099,62 Eura,** izvršenje je za 18,60% veće u odnosu na plan proračuna. Odnosi se na prihode od kamata, prihode od najamnine, naknada zbog zaštićenih prirodnih područja (na temelju Odluke Vlade), prihode od prava služnosti.

Prihodi od upravnih i administrativnih pristojbi iznose **481.382,64 Eura**, odnose se na prihode turističke pristojbe, prihode vodnog doprinosa, šumski doprinos, prihodi Hrvatskih cesta za čišćenje snijega na temelju ugovora, komunalni doprinos i komunalnu naknadu. Najveći prihodi ostvaruju se od komunalne naknade i šumskog doprinosa.

Prihodi od prodaje proizvoda i robe te pruženih usluga iznose **10.059,75 Eura**, odnose se na naplatu potraživanja na temelju provedenih ovrha i na kapitalnu donaciju neprofitnih organizacija.

Kazne, upravne mjere i ostali prihodi ostvareni su u iznosu od **1.387,20 Eura**, a odnose se na prihode od troškova ovrha i povrata sredstava iz 2023. godine.

**Prihodi od prodaje nefinancijske imovine** izvršeni su u iznosu od **8.100,00 Eura,** izvršenje je jednako planu proračuna.

Ukupni rashodi proračunaza 2024. godinu iznose **1.189.447,24 Eura**, tj. ostvareni su 71,90% u odnosu na plan proračuna. Od toga rashodi poslovanja iznose **705.054,87 Eura**, a rashodi za nabavu nefinancijske imovine iznose **484.392,37 Eura**.

**Rashodi poslovanja** bili su planirani u iznosu od **825.855,00** **Eura**, a ostvareni su u iznosu od **705.054,87 Eura**, odnosu ostvareni su za 85,37%.

Rashodi poslovanja obuhvaćaju:

* **Rashodi za zaposlene**
* koji se odnose na plaće, doprinose na i iz plaće i ostale rashode za zaposlene.

Rashodi za zaposlene ostvareni su u iznosu od **129.790,76 Eura**, odnosno 99,95% u odnosu na plan.

* **Materijalni rashodi**

Materijalni rashodiostvareni su u ukupnom iznosu od **322.594,93 Eura** ili 71,77% u odnosu na plan, tj. dolazi do smanjena rashoda, a odnose se na:

* naknade troškova zaposlenima, koji obuhvaćaju službeni put, naknade za prijevoz na posao i s posla, stručno usavršavanje.
* rashode za materijal i energiju, koji obuhvaća uredski materijal, energiju, materijal i dijelove za tekuće i investicijsko održavanje, te sitni inventar. Ostvaren je u manjem iznosu od plana, tj. izvršenje je za 66,99%.
* rashode za usluge, koji obuhvaćaju usluge telefona, pošte, prijevoza, usluge tekućeg i investicijskog održavanja, usluge promidžbe, komunalne usluge, zakupnine, zdravstvene i veterinarske usluge, intelektualne usluge, računalne usluge i ostale usluge. Rashodi usluga u odnosu na plan ostvareni su u manjem iznosu, tj. njihovo izvršenje je 67,76% u odnosu na plan proračuna.
* ostali nespomenuti rashodi poslovanja obuhvaćaju naknade za rad predstavničkih i izvršnih tijela, premije osiguranja, reprezentacije, članarine, pristojbe i naknade, i ostali nespomenuti rashodi poslovanja. Ova skupina rashoda izvršena je za 97,93% u odnosu na plan
* **Financijski rashodi**

Financijski rashodiizvršeni su u iznosu od **2.536,81 Eura** ili za 88,38% od tekućeg plana za 2024. godinu.

Ova skupina rashoda odnosi se na bankarske usluga i usluga platnog prometa i ostale nespomenute financijske prihode.

* **Subvencije** izvršene su u iznosu **3.677,99 Eura**, tj. 100,00% kao i plan.
* **Pomoći dane u inozemstvo i unutar općeg proračuna** odnose se na pomoći proračunskim korisnicima drugih proračuna, a ostvareni su u iznosu od 90.603,16 Eura, tj. ostvarenje je za 97,69%.
* **Naknade građanima i kućanstvima na temelju osiguranja i druge naknade**

Naknade građanima i kućanstvimadodijeljene su iz proračuna u ukupnom iznosu **13.840,12 Eura**.

Osim naknada koje se isplaćuju za provedbu Socijalnog programa sukladno Odluci o socijalnoj skrbi, ostatak utrošenih sredstava odnosi se na isplatu stipendija za studente, za isplatu novčanih donacija za novorođenu djecu, financiranje učeničkih domova, financijska pomoć osobama, ostale naknade iz proračuna u naravi.

* **Ostali rashodi**

Ostali rashodi izvršeni su u iznosu od **142.011,10 Eura**, tj. veći su za 6,50% u odnosu na plan, a odnose se na tekuće donacije, kapitalne pomoći i donacije, kazne.

*Tekuće donacije* izvršene su u iznosu od 33.841,99 Eura, a odnose se na donacije za redovito financiranje neprofitnih organizacija, tj. za Crveni križ i HGSS, odnose se na donacije vjerskim zajednicama, udrugama i političkim strankama. Najviše je utrošeno na donaciju za turističku zajednicu Plitvičke doline.

*Kapitalne donacije* izvršenju su za 25.218,75 Eura, a odnose se na kapitalne donacija vjerskim zajednicama.

*Kapitalne pomoći* izvršene su za 82.620,36 Eura, tj. za 11,73% više u odnosu na plan, a odnosi se na donaciju trgovačkim društvima, tj. Vodovodu i kanalizaciji Ogulin za sufinanciranje smanjenja gubitaka na vodoopskrbnom sustavu na području Općine Saborsko.

**Rashodi za nabavu nefinancijske imovine** izvršeni su u iznosu od **484.392,37 Eura.** tj. za 58,47%

Rashodi se odnose se na:

* **Rashode za nabavu proizvedene dugotrajne imovine** koji su ostvareni u iznosu od **407.072,90 Eura** ili za 59,27% u odnosu na plan za, a odnose se na sljedeće skupine rashoda:

**- g**rađevinski objekti ostvareni su u iznosu od 281.658,99 Eura, pri čemu se najvećim dijelom odnose na asfaltiranje nerazvrstanih cesta, nabavu javne rasvjete i izradu projektne dokumentacije

- postrojenja i opreme ostvareni su u iznosu od 119.788,91 Eura, a odnosi se na nabavu računalne opreme, uredskog namještaja, sportske opreme, nabavu radnog stroja, izgradnju dječjeg igrališta u Ličkoj Jesenici, nabavku trimera (za vijeće manjine, koje će se u 2025. darovati i isknjižiti iz naše evidencije)

- nematerijalna proizvedena imovina ostvarena je u iznosu od 5.625,00 Eura, a odnosi se izmjene i dopune prostornog plana

* **Rashode za dodatna ulaganja na nefinancijskoj imovini** koji su izvršeni u iznosu od **77.319,47** Eura, a odnose se na dodatna ulaganja na građevinskim objektima, kao što je dodatno popločavanje groblja i popločavanje spomenika.

U Računu financiranja iskazuju se primici od financijske imovine i zaduživanja te izdaci za financijsku imovinu i otplate instrumenata zaduživanja prema izvorima financiranja i ekonomskoj klasifikaciji.

Račun financiranja prema ekonomskoj klasifikaciji i izvorima financiranja je 0,00 Eura, jer se Općina Saborsko nije zaduživala.

Stanje novčanih sredstava na računu na dan 31.12.2024. godine iznosi 259.222,31 Eura.

U 2024. godini ostvaren je višak poslovanja u iznosu od 855.285,82 eura.

U sljedećem razdoblju Općina ima na raspolaganju **336.635,21 eura viška prihoda**, koje će utrošiti na rashode poslovanja i na projekte.

2. POSEBNI DIO PRORAČUNA

Posebni dio proračuna prikazuje ostvarene rashode u 2024. godini, i to kroz 2 izvještaja:

* Izvršenje po organizacijskoj klasifikaciji
* Izvršenje po programskoj klasifikaciji

*Izvršenje proračuna po programskoj klasifikaciji*

Izvještaj o izvršenju po **programskoj klasifikaciji** daje detaljan pregled ostvarenja proračuna po razdjelima, programima, aktivnostima i projektima, s naglaskom na programe, aktivnosti i projekte i to po računima ekonomske klasifikacije na razini podskupine (plan) i podskupine i odjeljka (izvršenje), te indeks izvršenja u odnosu na plan.

Za izvršenje rashoda definirani su programi.

Rashodi ostvareni u 2024. godini bili su određeni visinom i namjenom ostvarenih prihoda.

PROGRAM

**RAZDJEL – predstavničko i izvršno tijelo**

**Program: 1001** – **JAVNA UPRAVA I ADMINISTRACIJA**

* izvršena je u iznosu od 20.692,53 Eura, tj. 6,14% više u odnosu na tekući plan, a odnosi se na aktivnosti:
	+ financiranje političkih stranaka ostvareno je kao i što je planirano, 955,60 eura
	+ rad predstavničkog i izbornog tijela ostvareno je za 8,12% više u odnosu na tekući plan (16.261,84 eura), a odnosi se na naknade vijećnicima za održane sjednice i naknadu za rad načelnika
	+ Vijeće nacionalne manjine odnosi se na rashode poslovanja, a ostvareno je kao i što je planirano

**RAZDJEL – JEDINSTVENI UPRAVNI ODJEL**

**Program: 2001 – JAVNA UPRAVA I ADMINISTRACIJA**

* + - * izvršena je za 280.877,20 eura, odnosno 96,55% u odnosu na plan

Programom je obuhvaćena aktivnost:

* redovna djelatnosti javne uprave i administracije, a odnosi se na rashode za zaposlene, materijalne rashode, financijske rashode, naknade građanima i kućanstvima, pomoći dane u inozemstvo i unutar općeg proračuna, ostali rashodi, rashodi za nabavu proizvedene dugotrajne imovine, izvršenje je u iznosu od 273.553,60 eura
* obilježavanje značajnijih dana i praznika i prigodno uređenje Općine – izvršeno je za 65,77% u odnosu na plan, u iznosu od 5.769,10 eura.

**Program: 2002 – JAČANJE GOSPODARSTVA, POLJOPRIVREDE I TURIZMA**

* u odnosu na plan, izvršeno je 93.873,35 eura, odnosno 10,18% više od plana proračuna

Programom su obuhvaćene aktivnosti:

* sufinanciranje programa i projekata u poljoprivredi – odnosi se na financiranje poljoprivrednika putem javnog poziva, a izvršeno je 3.677,99 eura, u 100%-nom iznosu kao i plan proračuna
* unapređenje stanovanja i zajednice – rashodi se odnose na nabavu informativnih tabli, sufinanciranje linijskog prijevoza i prijenos sredstava Vodovodu i kanalizaciji Ogulin za smanjenje vodoopskrbnog sustava, izvršeno je u iznosu od 90.195,36 eura, tj. izvršenje je veće za 10,64% u odnosu na plan proračuna

**Program: 2003 – ODRŽAVANJE KOMUNALNE INFRASTRUKTURE**

* u sklopu ovog programa, izvršeno je 149.705,83 eura, tj. izvršenje je 56,97% u odnosu na tekući plan

Programom su obuhvaćene aktivnosti:

* održavanje javne rasvjete – odnosi se na održavanje postojeće javne rasvjete kroz usluge tekućeg i investicijskog održavanja. Izvršenje je 3.145,89 eura.
* deratizacija i dezinsekcija ostvarene su u iznosu kao što je i planirano, 817,26 eura
* čišćenje i uređenje javnih površina izvršeno je 59,82% u odnosu na plan, tj. izvršenje je 99.557,98 eura, odnosi se na čišćenje javnih površina, odvoz fekalija sa javnih površina
* održavanje groblja izvršeno je u iznosu od 22.350,00 eura, tj. 89,40% u odnosu na plan
* održavanje nerazvrstanih cesta izvršeno je u iznosu od 21.708,75 eura, odnosi se na održavanje nerazvrstanih cesta i na čišćenje snijega u zimskom periodu
* zbrinjavanje napuštenih životinja izvršeno je u iznosu od 2.125,95 eura,

**Program: 2004 – PROGRAM GRADNJE KOMUNALNE INFRASTRUKTURE**

* ovim programom izvršeno je 461.751,04 eura, odnosno 57,54% u odnosu na plan.

Programom su obuhvaćeni kapitalni i tekući projekti:

* nabava rasvjetnih tijela – odnosi se na nabavu nove rasvjete i zamjene starih rasvjeta sa novom Led rasvjetom, izvršeno je 64,63%.
* asfaltiranje cesta – odnosi se na rekonstrukciju nerazvrstanih cesta, izvršeno je u kao i plan u iznosu od 261.744,66 eura
* popločavanje groblja – odnosi se na prijavu na javni poziv kako bi se uložilo u dodatno popločavanje groblja, izvršenje je kao i plan, 34.100,25 eura
* opremanje školskog igrališta – radi se o nadzoru nad radovima, u iznosu od 1.187,50 eura
* zgrada javne namjene – odnosi se na pripremu elaborata koji se odnosi na gradnju zgrade koja bi bila od društvene namjene, izvršenje je 7.500,00 eura
* dječje igralište – odnosi se na izgradnju dječjeg igrališta i postavljanje nastrešnica, izvršenje je u iznosu od 15.415,70 eura
* višenamjenski radni stroj – odnosi se na kupnju radnog stroja za potrebe uređenja i poboljšanja javnih površina, izvršenje je u iznosu od 88.750,00 eura
* popločavanje prilaza spomeniku – odnosi se na dodatno ulaganje u popločavanje staza kod spomenika, izvršenje je u iznosu od 40.623,56 eura
* opremanje mrtvačnice – odnose se na novu opremu unutar mrtvačnice, izvršenje je u iznosu od 1.202,54 eura

**Program: 2005 – UPRAVLJANJE ZGRADAMA I PROSTORIMA U VLASNIŠTVU OPĆINE**

* izvršenje je 100,00% kao i plan, u iznosu od 2.595,66 eura, a odnosi se na dodatno ulaganje na zgradi općine, tj. na ugradnju stolarije

**Program: 2006 – PROMICANJE KULTURE**

* izvršenje je 100,00% kao i plan, u iznosu od 32.618,75 eura, odnosi se na tekuće donacije udrugama, vjerskim zajednicama i na kapitalnu donaciju crkvi za popločavanje staza oko crkve i kapelice

**Program: 2007 – SOCIJALNE SKRBI I POTPORE CIVILNOM DRUŠTVU**

* izvršenje ovog programa je 93,90% u odnosu na plan, tj. u iznosu od 2.309,05 eura, a najvećim dijelom sredstva su isplaćena za jednokratne novčane pomoći u iznosu od 1.659,05 eura, a ostatak se odnosi na jednokratne novčane pomoći

**Program: 2008 – POTICANJE PREDŠKOLSKOG I ŠKOLSKOG OBRAZOVANJA**

* u ovaj program je utrošeno 110.929,05 eura, tj. 93,26% u odnosu na plan

Programom su obuhvaćene aktivnosti:

* sufinanciranje u predškolskom i školskom obrazovanju – odnosi se na financiranje vrtića, a to su plaće djelatnika i na prehranu i materijal, utrošena su sredstva u iznosu od 86.792,16 eura
* stipendije se odnose na financiranje stipendista, utrošeno je 4.800,00 eura
* financiranje učeničkih domova, utrošeno je 4.055,57 eura
* tekući projekt – Provedba mjera demografske politike – odnosi se na rad s djecom predškolske i školske dobi od I. do IV. Razreda OŠ, a provodi se kroz sportske, rekreacijske i edukativne radionice, utrošeno je 15.281,32 eura

**Program: 2009 – ORGANIZIRANJE I PROVOĐENJE ZAŠTITE I SPAŠAVANJA**

* programom su izvršena sredstva u iznosu od 7.297,50 eura, a odnosi se na financiranje DVD-a u iznosu od 3.000,00 eura, a ostatak od 4.297,50 eura odnosi se na intelektualne usluge

**Program: 2010 – POTICANJE RAZVOJA TURIZMA**

* odnosi se na ulaganje u turizam i promoviranje turizma na području Općine Saborsko, utrošena sredstva su u iznosu od 26.009,78 eura, jednako kao i plan. Sredstva se odnose na planinarski pohod, koji se financiran u iznosu od 3.015,00 eura, a ostatak se odnosi na sufinanciranje rada Turističke zajednice Plitvičke doline u iznosu od 22.994,78 eura

**Program: 2011 – Zaštita okoliša**

* odnosi se na kupnju spremnika za otpad, utrošeno je 787,50 eura, kao što je i planirano

IZVJEŠTAJ O KORIŠTENJU PRORAČUNSKE ZALIHE

Sukladno članku 65. Zakona o Proračunu, sredstva proračunske zalihe mogu se koristiti za nepredviđene namjene za koje u proračunu nisu osigurana sredstva ili za namjene za koje se tijekom godine pokaže da za njih nisu utvrđena dovoljna sredstva, jer ih pri planiranju proračuna nije bilo moguće predvidjeti. Sredstva proračunske zalihe koriste se i za financiranje rashoda nastalih pri otklanjanju posljedica elementarnih nepogoda, epidemija, ekoloških nesreća ili izvanrednih događaja, te za druge nepredviđene rashode tijekom godine.

U 2024. godini nije bilo isplata iz proračunske zalihe.

IZVJEŠTAJ O ZADUŽIVANJU NA DOMAĆEM I STRANOM TRŽIŠTU

Općina se nije zaduživala na domaćem i stranom tržištu novca i kapitala, te nije ugovorala kredite ili zajmove.

IZVJEŠTAJ O DANIM JAMSTVIMA I IZDACIMA PO JAMSTVIMA

Općina je primila jamstva, tj. zadužnice kao osiguranje plaćanja ili urednog ispunjenja ugovornih obveza od:

* + - 1. Rudar d.o.o., 10.000,00 € - dana 22.04.2024. – OV-3503/2024, rok dvije godine
			2. Rudar d.o.o., 10.000,00 € - dana 22.04.2024. – OV-3504/2024, rok dvije godine

Općina je dala jamstvo, tj. bjanko zadužnicu MRRFEU kao jamstvo za uredno izvršenje obveza u iznosu od 10.000,00 €, OV-4006/2024, rok godina dana.

IZVJEŠTAJ O KORIŠTENJU SREDSTAVA EUROPSKE UNIJE

Općina u 2024. godini nije dobila sredstva iz fondova Europske unije.

IZVJEŠTAJ O DANIM ZAJMOVIMA I POTRAŽIVANJIMA PO DANIM ZAJMOVIMA

Općina u 2024. godini nije dala zajmove niti ima potraživanja po danim zajmovima.

IZVJEŠTAJ O STANJU POTRAŽIVANJA I DOSPJELIH OBVEZA TE O STANJU POTENCIJALNIH OBVEZA PO OSNOVI SUDSKIH SPOROVA

Stanje nenaplaćenih potraživanja na dan 31.12.2024. godine iznosi 54.424,26 eura, najveći dio se odnosi na potraživanja za komunalnu naknadu, a ostatak na potraživanja od zakupnine, potraživanja za komunalni doprinos, vodno gospodarstvo i potraživanja za upravne i administrativne pristojbe.

Stanje nepodmirenih dospijelih obveza na dan 31.12.2024. iznose 20.649,68 eura, a podmiriti će se u 2025. godini.

Stanje potencijalnih obveza po osnovi sudskih postupaka – nema ih.